Teanga SMS
Is téarma é Teanga SMS nó téacschaint do bhéarlagair agus giorrúcháin a úsáidtear de bharr nach bhfuil ach líon teoranta carachtar ar fáil go minic i dteachtaireacht a sheoltar ó fhóin phóca, ach go háirithe sna teachtaireachtaí téacs SMS agus ar líonraí sóisialta an idirlíon. Tá an oiread sin den chumarsáid ag tarlú ar líne sa lá atá inniu ann go bhfuil úsáid mhór á baint as na giorrúcháin seo leis an gcumarsáid sin a éascú. Bíonn siad in úsáid ar tháibléad, ar na ríomhairí glúine, ar na bhfóin phóca is chliste. Cabhraíonn siad cur síos a dhéanamh ar chúrsaí an tsaoil taobh istigh de 140 nó 160 carachtar, twitter agus téacsanna faoi seach. Tá an Béarla chun tosaigh ar gach teanga eile sa réimse seo, ach tá teangacha eile á gcur in oiriúint chomh maith leis.

Teanga SMS sa Ghaeilge 
Tá taithí ag na Gaeil ar chórais ghiorrúcháin; i ré na láimhscríbhinní ba ionann 7 agus agus, is uaireanta d'fhágtaí deireadh na bhfocal ar lár, nó chuirfeadh litir amháin focal comónta in iúl, 'K' don fhocal 'cath' mar shampla.

Giorrúcháin is Acrainmneacha 
 grma - go raibh maith agat
 grmma - go raibh míle maith agat
 cgl - ceart go leor
 ldt - le do thoil
 bld - buíochas le Dia
 fmt - feicfidh mé tú
 (a)goa - (ag) gáire os ard, nó, asg - ag scairteadh gáire (lol)
 ds - deireadh seachtaine
 das - dála an scéil
 maf - maith an fear
 omd - ó mo Dhia
 oad - ó a Dhia
 lch – leathanach
 tbo - tá brón orm
 v- bhí
 FAB - fadhb ar bith
 wil - bhfuil
 7n - seachtain
 an8 - anocht
 n8 - nocht
 Gaelt8 - Gaeltacht
 cf - cén fáth?
 7 - s – agus
 Siv – sibh
 6- sé
 sgf - slán go fóill 
 bmtag - briseadh mo thóin ag gáire
 a# - a thaisce 
 TDDT - 'Tóg do deoch théin'
 Uimh - uimhir
 NASAA - YOLO na Gaeilge - níl ach saol amháin agat

Gaeilge na hAlban
 OMC - O mo chreach (OMG)
 a-n8 - a-nochd (2nite)
 FMF - Feumaidh Mi Falbh (G2G)
 BMAA - Bidh Mi Air Ais (BRB)

Féach Freisin 

 Giorrúcháin sa Ghaeilge

Tagairtí 

Teangacha
Teangacha digiteacha
Teangacha béarlagair
Teangacha giorrúchán
An Ghaeilge